ANEXA 2

 ───────

la procedură

────────────

 **FIŞA DE PREZENTARE ŞI DECLARAŢIE**

 **1. Date generale:**

 - Denumirea unităţii, firmei etc., adresa, telefon, fax

 - Amplasamentul

 - Profilul de activitate

 - Forma de proprietate

 - Regimul de lucru (ore/zi, zile/săptămână, zile/an)

 **2. Date specifice activităţii:**

 **a) Activitatea desfăşurată**

 Se prezintă activitatea specifică desfăşurată, cu informaţii complete, inclusiv descrierea proceselor tehnologice

 **b) Dotări**

 Dotările specifice: clădiri (cu suprafaţa spaţiilor ocupate), utilaje, instalaţii, maşini, aparate, mijloace de transport utilizate în activitate etc.

 **c) Bilanţul de materiale**

 - Cantităţile de materii prime, auxiliare şi combustibili, intrate/intraţi în proces

 - Pierderile pe faze de fabricaţie sau de activitate şi emisiile în mediu (inclusiv deşeuri)

 - Cantităţile de produse şi subproduse rezultate. Bilanţul acestor materiale, care serveşte şi la întocmirea şi revizuirea bilanţului de mediu, trebuie să se închidă cu eroarea acceptată de metodologia de calcul folosită

 d) Utilităţi

 Modul de asigurare cu utilităţi (apă, canal, energie etc.): surse, cantităţi, volume.

 **3. Surse de poluanţi şi protecţia factorilor de mediu:**

 **Protecţia calităţii apelor**

 - Sursele de ape uzate şi compuşii acestor ape

 - Staţiile şi instalaţiile de epurare sau de preepurare a apelor uzate, randamentele de reţinere a poluanţilor, locul de evacuare (emisar, canalizare publică, canalizare, platformă industrială)

 - Poluanţii evacuaţi în mediu sau în canalizări publice ori în alte canalizări (în mg/l şi kg/zi)

 **Protecţia atmosferei**

 - Sursele şi poluanţii pentru aer

 - Instalaţii pentru colectarea, epurarea şi dispersia gazelor reziduale şi a pulberilor

 - Poluanţii evacuaţi în atmosferă (în mg/mc şi g/s)

 **Protecţia împotriva zgomotului şi vibraţiilor**

 - Sursele de zgomot şi de vibraţii

 - Dotările, amenajările şi măsurile de protecţie împotriva zgomotului şi vibraţiilor

 - Nivelul de zgomot şi de vibraţii produs

 **Protecţia solului şi subsolului**

 - Sursele posibile de poluare a solului şi a subsolului.

 - Măsurile, dotările şi amenajările pentru protecţia solului şi a subsolului

 **Protecţia împotriva radiaţiilor**

 - Sursele de radiaţii din activitate

 - Dotările, amenajările şi măsurile pentru protecţia împotriva radiaţiilor

 - Nivelul radiaţiilor emise în mediu

 **Protecţia fondului forestier**

 - Situaţia afectării fondului forestier

 - Lucrările şi măsurile pentru diminuarea şi eliminarea impactului negativ produs asupra vegetaţiei şi ecosistemelor forestiere

 **Protecţia ecosistemelor, biodiversităţii şi ocrotirea naturii**

 - Sursele posibile de afectare a ecosistemelor acvatice şi terestre, a monumentelor naturii, a parcurilor naţionale şi a rezervaţiilor naturale

 - Măsurile pentru protecţia ecosistemelor, biodiversităţii şi pentru ocrotirea naturii, în general

 Protecţia peisajului şi a zonelor de interes tradiţional

 - Modul de încadrare a obiectivului în peisaj

 - Măsuri şi amenajări pentru protecţia peisajului şi a zonelor de interes tradiţional

 **Gestiunea deşeurilor**

 - Sursele de deşeuri, tipuri, compoziţie şi cantităţi de deşeuri rezultate

 - Modul de gospodărire a deşeurilor; depozitare controlată, transport, tratare, refolosire, distrugere, integrare în mediu, comercializare

 **Gestiunea substanţelor şi preparatelor periculoase**

 - Substanţele şi preparatele periculoase utilizate/deţinute, cantităţile utilizate/deţinute şi fişele de securitate ale acestora

 - Modul de gospodărire, măsurile, dotările şi amenajările pentru protecţia mediului

 **Gestiunea ambalajelor**

 - Tipurile şi cantităţile de ambalaje folosite

 - Modul de gospodărire a ambalajelor şi măsuri pentru protecţia mediului

 **Încadrarea în planurile de urbanism şi amenajare a teritoriului**

 **Modul de încadrare a obiectivului în cerinţele planurilor de urbanism şi amenajare a teritoriului.**

 **Protecţia aşezărilor umane**

 - Distanţa faţă de aşezările umane, localităţile şi populaţia eventual afectată

 - Măsurile, dotările şi amenajările pentru protecţia aşezărilor umane

 **Respectarea prevederilor convenţiilor internaţionale la care România a aderat.**

 **Amenajările, dotările şi măsurile pentru respectarea convenţiilor internaţionale, a reglementărilor comunitare şi ale organismelor O.N.U. la care România a aderat.**

 **Alte date şi informaţii privind protecţia mediului**

 Se vor prezenta şi alte date specifice activităţii sau solicitate de autoritatea pentru protecţia mediului, care au legătură cu protecţia factorilor de mediu şi planul de intervenţie în caz de poluări accidentale.

 **Reconstrucţia ecologică**

 **Lucrări şi măsuri pentru refacerea mediului deteriorat, precum şi pentru menţinerea unui ecosistem corespunzător în zonă**

 **Monitorizarea mediului**

 Dotări şi măsuri privind instruirea personalului, managementul exploatării şi analiza periodică a propunerii de conformare pentru controlul emisiilor de poluanţi, supravegherea calităţii mediului şi monitorizarea activităţilor de protecţie a mediului.

 MENŢIUNE:

 **Conţinutul fişei de prezentare şi de declaraţie ce se va întocmi şi se va prezenta la autoritatea pentru protecţia mediului se va adapta:**

 - în funcţie de specificul activităţii;

 - conţinutului-cadru care formează obiectul acestei anexe;

 - prevederilor legislaţiei naţionale şi comunitare în domeniu.